CELEX: 32013R0803
Language: lv
Date: 2013-08-22 00:00:00
Title: Komisijas Īstenošanas regula (ES) Nr. 803/2013 ( 2013. gada 22. augusts ) par atļauju izmantot folijskābi kā lopbarības piedevu visu sugu dzīvniekiem  Dokuments attiecas uz EEZ

23.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 225/17
            
         KOMISIJAS ĪSTENOŠANAS REGULA (ES) Nr. 803/2013
   (2013. gada 22. augusts)
   par atļauju izmantot folijskābi kā lopbarības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka no jauna jānovērtē piedevas, kuru lietošana atļauta atbilstīgi Padomes Direktīvai 70/524/EEK (2).
            
         
               (2)
            
            
               Saskaņā ar Direktīvu 70/524/EEK grupā “vitamīni, provitamīni un noteiktas ķīmiskas vielas ar tiem līdzīgu iedarbību” folijskābi bez termiņa ierobežojuma atļāva lietot kā barības piedevu visu sugu dzīvniekiem. Pēc tam saskaņā ar Regulas (EK) Nr. 1831/2003 10. panta 1. punktu šo preparātu kā esošu lopbarības līdzekli iekļāva Eiropas Savienības Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu, ko lasa kopā ar minētās regulas 7. pantu, tika iesniegts pieteikums no jauna novērtēt folijskābi kā barības piedevu visu sugu dzīvniekiem, pieprasot to klasificēt piedevu kategorijā “uzturfizioloģiskās piedevas”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 24. aprīļa atzinumā (3) secināja, ka ieteiktajos lietošanas apstākļos, kuros šo vielu izmanto barībā, folijskābe nelabvēlīgi neietekmē dzīvnieku un patērētāju veselību un nav paredzams, ka tas varētu radīt papildu risku videi. Iestāde secināja arī, ka, ievērojot attiecīgus aizsardzības pasākumus, lietotāju drošībai draudi neradīsies. Iestāde pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās lopbarības piedevas analīzes metodi.
            
         
               (5)
            
            
               Folijskābes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot atbilstīgi šīs regulas pielikumam.
            
         
               (6)
            
            
               Tā kā drošības apsvērumu dēļ nav nepieciešams nekavējoties piemērot izmaiņas atļaujas nosacījumos, ir lietderīgi noteikt pārejas periodu, kurā izlietot esošos minēto preparātu saturošu piedevu, premiksu un barības maisījumu krājumus, kā atļauts Direktīvā 70/524/EEK.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību”, ir atļauts lietot kā dzīvnieku barības piedevu, ievērojot attiecīgajā pielikumā izklāstītos nosacījumus.
   2. pants
   Pielikumā minēto preparātu un šo preparātu saturošo barību, kas ražoti un marķēti pirms 2014. gada 12. marta, saskaņā ar noteikumiem, kas bija piemērojami pirms 2013. gada 12. septembra, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 22. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  EFSA Journal, 2012. gads; 10(5):2674.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg kompleksās lopbarības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību
                  
               
            
                  3a316
               
               
                  —
               
               
                  Folijskābe
               
               
                  
                               
                           
                           
                              
                                 Piedevas sastāvs
                              
                              Folijskābes preparāts cietā veidā
                           
                        
                               
                           
                           
                              
                                 Aktīvās vielas raksturojums
                              
                              Nosaukums: folijskābe
                              Ķīmiskā formula: C19H19N7O6
                              
                              
                                 CAS Nr. 59-30-3
                              Iegūts ķīmiskā sintēzē
                              Tīrība ne mazāk kā 96 % folijskābes bezūdens vielā
                              Tīrības kritērijs: kā izklāstīts Eiropas farmakopejas 6. izdevumā 01/2008/0067
                           
                        
                               
                           
                           
                              
                                 Analīzes metode
                                  (1)
                              
                              
                                          —
                                       
                                       
                                          Folijskābes satura kvantitatīvai noteikšanai lopbarības piedevā un premiksos: apgrieztās fāzes augstas izšķirtspējas šķidrumu hromatogrāfijas metode kopā ar UV noteikšanu (RP-HPLC-UV).
                                       
                                    
                                          —
                                       
                                       
                                          Kopējā folātu (ieskaitot pievienoto folijskābi) satura kvantitatīvai noteikšanai dzīvnieku barībā un ūdenī: mikrobioloģiskā testēšana – balstīta uz CEN starplaboratoriju salīdzinošās testēšanas apstiprināto metodi EN 14131.
                                       
                                    
                        
               
                  Visas dzīvnieku sugas
               
               
                  —
               
               
                  —
               
               
                  —
               
               
                  
                              1.
                           
                           
                              Ja preparāts satur tehnoloģisko piedevu vai barības sastāvdaļas, kurām ir noteikts maksimālais saturs vai kurām tiek piemēroti citi ierobežojumi, barības piedevas ražotājs nodrošina šo informāciju patērētājiem.
                           
                        
                              2.
                           
                           
                              Piedevas un premiksa lietošanas noteikumos norāda glabāšanas un stabilitātes nosacījumus.
                           
                        
                              3.
                           
                           
                              Folijskābi drīkst uzņemt arī ar dzeramo ūdeni.
                           
                        
                              4.
                           
                           
                              Drošībai: rīkojoties ar piedevu, jāizmanto elpceļu, acu un ādas aizsarglīdzekļi.
                           
                        
               
                  2023. gada 12. septembris
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.